সিডনিতে ছুরিকাঘাতে হামলার লক্ষ্য ছিলেন নারীরা
অস্ট্রেলিয়ার সিডনিতে গত শনিবার হামলাকারীর ছুরিকাঘাতে ছয় জন নিহতের ঘটনায় পুলিশ গণমাধ্যমকে বলেছে, হামলাকারী পুরুষদের এড়িয়ে নারীদের হত্যা করেছে।
ছুরিকাঘাতে নিহত ছয় জনের মধ্যে পাঁচ জনই নারী এবং এক জন পুরুষ নিরাপত্তাকর্মী।
সাংবাদিকরা পুলিশ কমিশনার কারেন ওয়েবকে প্রশ্ন করেছিলেন, হত্যাকারীর লক্ষ্যবস্তু কি নারীরা ছিলেন?
উত্তরে পুলিশ কমিশনার বলেন, এটা আমার কাছে এবং গোয়েন্দাদের কাছে সুস্পষ্ট যে অপরাধী নারীদের লক্ষ্যবস্তু করে এবং পুরুষদের এড়িয়ে যায়।'
ওয়েব আরও উল্লেখ করেছেন, অপরাধীর উদ্দেশ্য এখনো অস্পষ্ট রয়ে গেছে।
তিনি বলেন, 'আমরা জানি না অপরাধীর মনে কী কাজ করছিল। এ কারণেই তাকে যারা চেনেন, তার আশেপাশে ছিলেন, তার কাছাকাছি ছিলেন গোয়েন্দারা তাদের সাক্ষাৎকার নিচ্ছেন। এটা এখন সব থেকে গুরুত্বপূর্ণ।'
নিউ সাউথ ওয়েলসের প্রিমিয়ার ক্রিস মিন্স স্কাই নিউজকে বলেছেন বন্ডাই জংশনে ছুরিকাঘাতে নারীদের লক্ষ্যবস্তু করা হয়েছ, এর সত্যতা হলো হামলায় আহত অনেক নারী হাসপাতালে চিকিৎসাধীন।
আকিদুল ইসলাম : অস্ট্রেলিয়া প্রবাসী লেখক, সাংবাদিক

অস্ট্রেলিয়ার সিডনিতে গত শনিবার হামলাকারীর ছুরিকাঘাতে ছয় জন নিহতের ঘটনায় পুলিশ গণমাধ্যমকে বলেছে, হামলাকারী পুরুষদের এড়িয়ে নারীদের হত্যা করেছে।